नो ड्यूज के लिए बैंक ले रही शुल्क, की शिकायत
नो ड्यूज के लिए बैंक ले रही शुल्क, की शिकायत
हरदा|शहर की कई बैंकों की शाखा द्वारा नो ड्यूज सर्टिफिकेट देने पर किसान से रुपए की वसूली की जा रही है। भादूगांव के एक किसान ने बैंकों द्वारा रुपए लिए जाने को लेकर मंगलवार को जनसुनवाई में कलेक्टर को शिकायत की है। भादूगांव निवासी प्रेमनारायण जाट ने बताया कार्पोरेशन बैंक, इलाहाबाद बैंक, पंजाब बैंक, यूको बैंक सहित अन्य बैंकें नो ड्यूस सर्टिफिकेट के लिए 50 से 60 रुपए वसूल रही है। जबकि कई बैंकों में यह व्यवस्था निशुल्क उपलब्ध करवाई जाती है। उन्होंने बताया केसीसी सरकारी योजना है। इसमें सरकार तीन प्रतिशत का ब्याज अनुदान देती है इसके बाद भी बैंकों द्वारा चार्ज लिया जा रहा है। लीड बैंक अधिकारी शैलेंद्र बोरा ने बताया कुछ बैंकों द्वारा नो ड्यूज के लिए चार्ज लिया जाता है।
इसका सर्कुलर भी बताया है। इस संबंध में बैंकों से चर्चा की जाएगी।
hin_Deva hin_Deva hin_Deva hin_Deva